АҞӘА, рашәарамза 13 – Sputnik, Саид Барганџьиа. СССР аспорт азҟаза, ашьапылампыласыҩ Ахрик Цәеиба ахҳәаа аиҭеит Аԥснытәи еизгоу акоманда ФИФА алалара. ФИФА алаларазы ауадаҩрақәа ҟаларгьы ԥхьаҟа ицалатәуп иҳәеит иара.
"Аиԥыларақәа мҩаԥгалатәуп еиуеиԥшым аҩаӡарақәа рҟны. Уи аамҭа рацәа шаҭахугьы жәдыруазароуп", — иҳәеит Цәеиба.
Ашьапылампыл асыҩ иажәақәа рыла Адунеи ачемпионат ConIFA 2016 Аԥсны даара еиҿкаарала имҩаԥган.
"Ныҳәак еиԥш еиҿкаан. Уи иалахәыз зегьы иҭабуп ҳәа расҳәоит", — иҳәеит иара.
Ари аицәажәара аԥхьа Аԥсны Аԥыза-министр Артур Амқәаб ФИФА апрезидент Джанни Инфантино ихьӡала аофициалтә шәҟәы ишьҭит Аԥсны еизго акоманда ФИФА аилазаарахь ирыдырцыларц азы.